ming030890/wiki-yue-high-quality huggingface dataset:
民都魯

圖章綽號：沙撈越能源鎮（Sarawak Energy Town）民都魯 民都魯喺沙撈越位置國家 馬來西亞州屬沙撈越省民都魯省縣民都魯縣開埠1862年獲得市議會資格（民都魯發展局）1978年7月8號政府 • 地方政府民都魯發展局 • 總經理羅兹雅（Rodziah Morshidi） • 民都魯國會議席張庆信（民進黨）面積 • 總計1,990.88 平方公里（768.68 平方英里）海拔8 米（26 英尺）人口（2010） • 市區114,058 • 縣級183,402 縣級包括實包勿鎮同縣入面其他郊區。時區馬來西亞標準時間（UTC+8） • 夏令時間無（UTC）郵編97xxx電話區號+60-86車牌QTx鎮象徵鎮烏：白鷺屬（參❲唐❳李白《白鷺鷥》）網站bda.gov.my
民都魯
民都魯（Bintulu）係馬來西亞沙撈越第四大城，面積大約係7,220.4km²，人口21萬。佢係工業重鎮，有全世界最大規模嘅液化天然氣廠房。

氣候
民都魯全年炎熱、多雨、潮濕、氣温平均，屬於熱帶雨林氣候。
民都魯有兩個季候風季節，分別係11月至第二年3月嘅東北季候風，同埋5月至9月嘅西南季候風。其中沿岸地區1月雨量最多，6月至8月雨量相對較少。內陸地區方面雨量分佈相對平均。民都魯地區全年雨量大約3,750 mm（148 in）。
另外，民都魯平均日照係5至5.5個鐘，全年大約有14至15 mJ/m2 紫外光。

人口
民都魯係沙撈越第四大城鎮，排喺古普、美里同詩巫之後。市中心人口有114,058人，全省有183,402人（2010年资料），民都魯鎮人口佔全省人口超過六成，2018年全省常住人口已達25.1萬人，亦有20萬外勞同3萬流動人口，計埋將會接近50萬人。 鎮入面人口主要由伊班人、華人、馬來人、馬蘭諾人同外國人組成，外國人多數係印尼人、中國人同韓國人。

語言
馬來語同英語係民都魯嘅官方語言，政府學校多數用馬來語教學，華文學校用華語教學。市民喺日常生活中，唔同民族之間多數用官方語言，而相同族群之間多數用自己母語。

宗教
差唔多全部馬來人都係穆斯林，其他民族可以依照個人喜好選擇信仰。華人多數信佛教、基督教、道教同中國民間信仰等。伊班人、烏魯人同比達友人相對較多信基督教，亦有一部分保留自己民族信仰。馬蘭諾人就多數信奉回教，亦有少部分係基督教徒。

港口
民都魯深水港喺1983年1月1號啟用，係沙撈越州第一座24小時開放嘅深水港口。1999年6月耗資4億令吉建成婆羅洲第一座貨櫃專用終站，2016年貨櫃吞吐量係27.7萬個標準集裝箱，2018年上升至35.0萬個標準集裝箱。

長途巴士
長途巴士總站喺2017年9月由原本用咗接近20年嘅美丹再也（Medan Jaya）商區總站搬咗去民都魯中環（Bintulu Sentral）商區，呢個巴士總站提供冷氣。
喺呢個總站營運嘅巴士公司有Bintang Jaya Bus Express、Bus Asia、Eva Bus Express、Lanang Road Bus、MTC Express、Rejang Transport、Sungai Merah Bus及Vital Focus Group（包括Borneo Highway Bus Express、PB Bus Express同Suria Bus Express）。
Vital Focus Group原定2018年搬去吉都隆中環（Kidurong Sentral）商區，另有Hornbill Bas Ekspres、Kirata Sdn Bhd、Midsar Transport Sdn Bhd、Wilmas Sdn Bhd、Sapphire Pacific Sdn Bhd簽署意向書將會搬入吉都隆總站，民都魯將會變成沙撈越州第一座擁有兩個長程巴士總站嘅城鎮。

市內交通
市區有200幾架的士提供服務，另外Grab亦喺民都魯提供服務。

機場
民都魯機場跑道有2.7公里長，適合空中巴士A330飛機升降。機場用咗大約3億令吉嚟起，喺2003年開放使用。

經濟
吉都隆（Kidurong）喺民都魯東北面市郊，係一個天然海岬形成嘅港口，設有液化天然氣工業，首期工程喺1982年完成，第二期工程耗資140億令吉已經喺1994年完成，第三期工程耗資80億美金亦喺2003年完成。擁有全球最大型集中式天然氣蒸餾廠（MLNG），貿易額為沙撈越州嘅45%，馬來西亞嘅5%。液化天然氣年生產量2,300萬噸。蜆殼公司（Shell）綜合蒸餾廠（SMDS）耗資18億令吉係世界第一間綜合蒸餾廠。石油化學產品年產量50萬噸。尿素肥料廠（ABF）耗資7.7億令吉，喺1985年10月完成，係東盟國家所聯營嘅第二座肥料廠。股份持有國家有馬來西亞、泰國、菲律賓、印尼同新加坡。
三馬拉如工業區（Samalaju Industrial Park）喺民都魯東北面大約50公里海邊。熔鋁廠耗資69億令吉，面積8平方公里，由沙州日光與世界最大煉鋁公司力拓集團（Rio Tinto Group）融資合作，目標年產量達150萬噸。多晶矽原料廠由德山株式會社（Tokuyama）耗資650億日圓（折合25億令吉）設立。
中密度纖維板廠耗資2.2億令吉，中密度纖維板年生產量10萬立方米。
民都魯一共有9個工業區，佔地達11,255.60公頃，面積為成個沙撈越最大（工業區面積一共16,453.54公頃），分別係:
民都魯輕工業區（8.96公頃）
基杜弄第1及第2期（59公頃）
基杜弄（247公頃）
格美納第1期（235.31公頃）
格美納第2期（100公頃）
日拔（198.33公頃）
基杜弄（207公頃）
基杜弄重工業區（1,200公頃）
沙馬拉如工業區（9,000公頃）
民間故仔

民間故仔（粵音：man4 gaan1 gu2 zai2；英文：folktale）係指平民之間流傳嘅故仔，例如講仙子嘅故仔喺中世紀嘅歐洲好盛行。

粵地文化
内文：廣府民間故事
睇埋：大戲同木魚書
粵港澳地區都有豐富嘅民間故事傳統，例子可以睇吓廣府民間故事、大戲嗰啲劇目或者木魚書呀噉。

童話故事
内文：童話故事同仙子
《格林童話》係現代童話嘅起始。喺 1812 年，德意志學者兼作家格林兄弟出版咗《格林童話》，周圍搜集德意志地區嘅民間故仔，保育德意志人嘅文化遺產。呢個故事集以德文區嘅民間故仔為主，不過亦都收錄咗一啲德文區以外嘅歐洲地區嘅故事。
《格林童話》有一部份嘅故仔後嚟出咗名，傳播到去全世界，例如：
《長髮姑娘》：2012 年嘅迪士尼動畫片《魔髮奇緣》就係取材自呢個故仔嘅。
《灰姑娘》：迪士尼將呢個故仔改編咗做動畫片《仙履奇緣》。
民間療法

民間療法（粵拼：man4 gaan1 liu4 faat3）通常噉叫做民俗療法，係一種替代醫療嘅方式。事實上喺幾千年前嘅中國，就有方士炮製丹藥令人長生不死。不過喺現代醫學嘅角度嚟睇，好難有證據話佢係百分百有效。譬如醫館入面嘅跌打醫師，成日幫人客解決五勞七傷嘅問題。
民選港姐冠軍

民選港姐冠軍，簡稱民選港姐，係香港坊間同傳媒用到嘅稱呼，指喺參選香港小姐廣受觀眾歡迎但最後落選嘅佳麗。歷嚟有三位女藝人有呢個稱號，分別係2012年嘅朱千雪、2014年嘅吳海昕（前名吳凱欣）同埋2017年嘅伍樂怡。

朱千雪（2012年）
2012年度香港小姐競選，無綫電視原定只由評判選出最後三強，再由觀眾透過流動應用程式「一人一票」選出冠亞季名次。嗰屆大熱門朱千雪亦順利入咗最後三強。不過無綫電視話伺服器出現擠塞，所以臨時取消觀眾投票環節，改由評判決定名次，朱千雪最後只係得季軍。網民戥佢唔抵，認為如果有得投票，佢實攞冠軍，所以叫佢做「民選港姐冠軍」。

吳海昕（2014年）
2014年度香港小姐競選，賽制同之前相似，都係由評判選出最後三強，再由觀眾投票選出冠亞季名次。嗰屆大熱門吳海昕（嗰時叫吳凱欣）最終無喺最後三強名單出現，只係攞旅遊大使獎。賽果再度引起網上聲音批評，又將吳海昕封做「民選港姐冠軍」。

伍樂怡（2017年）
2017年度香港小姐競選，未有觀眾投票決定冠亞季名次安排，只係可以投「big big channel最受歡迎香港小姐」獎。嗰屆大熱門伍樂怡最終五強止步，入唔到最後三強。網上再一次出現批評賽果嘅聲音，同埋叫伍樂怡做「民選港姐冠軍」。
況氏

況（粵拼：fong3）係唐人姓氏，喺《百家姓》裏頭排第479位，依家經已冇乜人用。
呢篇況氏係同姓氏有關嘅楔位文章，重未寫完嘅。麻煩你幫手充實佢。
沿河

沿河係中國貴州銅仁下轄嘅一個土家族自治縣，有2469平方公里咁大。
沿革

沿革係一種文體，用來記錄事物歷程有乜保留，有乜變化。「沿」即係跟返原本，「革」即係變化同出新。沿革好多時為主題研究一部份，有乜嘢承傳落來，有乜嘢新嘅演變，追查現今事物個款，同以前嘅關係。但亦有人當成寫事物成長過程。
沿革最早見於南朝陳國，徐陵寫《在北齊與楊仆射書》，當中有句「至於禮樂沿革，刑政寬猛，則謳歌已遠，萬舞成風。」之後《隋書·高祖記》亦有寫「載懷沿革，事有不同。」
由於歷史同沿革有啲相似，都記住過去嘅嘢，文章會含糊合稱為歷史沿革。歷史主要紀錄事件，而沿革為事物嘅保留同變化，着重之處唔同。較為明顯有法律沿革，法律條文保有留同更改部份。大清孫詒讓寫《周禮正義》，序中一句，「其政典沿革，猶約略可考。」

英文
英文並無一個字可以概括沿革，近似有history、evolution、development同change。
洛達咸

洛達咸（英文：Rotherham）係英倫南約郡一鎮，人口11萬。
洛陽北郊機場

洛陽北郊機場（粵音：lok3 joeng4 bak1 gaau1 gei1 coeng4）係喺中國河南嘅一個機場，喺1987年嗰陣起好兼且開放畀人用嚟搭飛機。
洛雅怡

洛雅怡（英文：Stephanie Norton，2000年9月18號—）係香港女子帆船運動員，喺2020年夏季奧林匹克運動會參加女子小艇輻射型項目，喺44名選手入面排名第39位。
洛雷斯坦省

洛雷斯坦省（波斯文：استان لرستان‎）係伊朗一省，首府霍拉馬巴德。
洛陽街

洛陽街（英文：Lok Yeung Street）係香港香港仔一條馬路，由香港仔大道開始，去到成都道。街名係嚟自古都洛陽。
有香港史學者講響1890年到1920年，呢度附近有間大成紙廠（而家香港仔工業學校個位置），所以就攞「洛陽紙貴」嘅意思，將呢條街叫做洛陽街。
注：臺北市萬華區亦都有一條洛陽街
洛陽石竹

洛陽石竹（粵拼：lok3 joeng4 sek6 zuk1；學名：Dianthus chinensis），又嗌洛陽花（lok6 jeong4 faa1），係石竹科石竹屬嘅長年生草本植物，而家喺全球各地都可以搵到。

樣
植株高3～5dm，成樖嘢冇毛，帶粉綠。梗由根頂生出，疏叢生，直立，上邊有分枝。葉樣係綫狀披針，頂位漸尖，基位稍微窄啲，全緣或有細齒，中脈比較明顯。花單生，一部生喺枝頂，有時好多朵花組成聚傘花序都得。花色一般係紫紅、粉紅、白、鮮紅呢4種是旦一隻；頂邊出現唔整齊嘅齒裂，喉位有斑紋同髯毛；花芯一部伸到喉位出面，花藥藍；子房橢圓，花柱綫形；每年5～6月開花。果屬蒴果，圓筒形，收埋喺宿存咗嘅萼入面；每年7～9月結果。籽黑橢圓。

用途
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
植株成日俾人攞嚟做街邊啲綠籬植物、盆景、庭院植物都得。成樖嘢亦可以做藥，有利尿通淋同破血通經嘅功效。
棒球手套

棒球手套係打棒球用嘅手套，用皮革整，主要用嚟接住對手打過嚟或者隊友拋過嚟嘅棒球。
棒球棍

棒球棍（英文：baseball bat）係指打棒球嗰陣俾擊球手攞嚟揮嘅棍。
棕地

棕土例子：廢棄煤氣廠以下掘過嘅土壤，原本地底儲油槽導致土壤污染。
棕地、又叫棕土，係棄置咗嘅工業用地或商業用地，佢係可以重複使用嘅地皮。塊地以前可能俾垃圾或污染物污染過，土地嘅再利用變得有困難，需要得到適當清理。
棒形圖

棒形圖係種統計圖，用一碌碌長方棒代表唔同數值，長啲代表數值大啲，方便比較。
棒旋星系

棒旋星系係一種螺旋星系，中心有由恆星組成嘅棒狀結構。棒旋星系佔咗螺旋星系大約一半。
棒棒雞

棒棒雞，係一味起源自四川嘅菜式，做法係先將雞煮熟，再用棍（棒）將雞肉捶鬆，最後再淋上由麻醬、辣油等調味料調製嘅醬汁。
浦和紅鑽

浦和紅鑽（粵拼：pou4 wo4 hung4 zyun3；日文：浦和レッドダイヤモンズ(Urawa Reddo Daiyamonzu)；英文：Urawa Red Diamonds）係日本足協屬下嘅一間足球會，喺1950年成立，位置喺關東地方埼玉縣埼玉市，主場係埼玉2002體育場。
球會成立之後到1990年代尾為止，一直喺J1聯賽同J2聯賽之間徘徊，但從2000年開始，球會變成支勁旅，到2007年為止攞過1次J1聯賽、2次天皇盃、1次聯賽盃同1次日本超級盃、1次亞冠冠軍同1次世界球會盃季軍。

名
足球會早年叫過做三菱重工業足球部，1996年2月改名做而今嘅「浦和紅鑽」。而家隊名嘅日文「ダイヤモンド」一詞，係代表最高嘅光輝同堅定嘅團結力，而「レッド」係解做紅色。球會之所以係紅色嘅色調，係因為三菱公司屬下嘅汽車、工業嘅撈稿主色都係紅色。
浦本賢太郎

浦本賢太郎（1982年11月13號—）係日本足球員，司職中場，效力過大分三神。
浦和惠

浦和惠 ，係日本嘅一個女藝人同埋配音員。
浦城

浦城係中國福建南平一縣，面積3383平方公里，人口42萬。
浦口區

浦口區（浦讀普，粵拼：pou2 hau2 keoi1）係中華人民共和國江蘇省南京市嘅市轄區。呢度高校雲集，一啲大學比如南京農業大學、南京大學、南京工業大學都喺呢道設校區。呢度亦都成為國家高新技術產業開發區。

史
浦口區起源自民國時南京嘅第八區。浦口區原先係江浦縣轄地（有部分屬六合縣），「浦」意思係水邊，「口」即係口岸，「浦口」即係商埠。
民國十六年（1927年）國民政府定都南京，將江浦嘅商埠地方劃出江浦縣，入南京市。
民國二十二年（1933年）南京劃區，呢度劃成第八區，當地人又叫浦口區。
1937年到1946年間，浦口區曾經解散入江浦、六合呢兩個縣，之後恢復。
1949年4月25號，江浦縣嘅浦鎮、東門鎮畀咗南京市，併入到原先嘅浦口，並且改名兩浦區；6月2號，恢復叫「第八區」。
1950年6月15號，南京重新劃區，第八區改為第七區。
1955年8月3號，第七區改叫「浦口區」。
2002年5月，江浦縣併入浦口區，區府駐喺原先江浦縣府駐地珠江鎮（而家嘅江浦街道文德路18號）。

地理
浦口區南邊係長江，北面有滁河。佢同南京市中心隔咗條長江，歷來係南京城北門，南京長江大橋開通之後，華中、華北去南京、上海嘅火車都運浦口行，所以呢度係鐵路、輪渡嘅交通要點。家下浦口港係長江主要埠頭之一。

政區
浦口區轄9條街道，其中有3條街道畀南京高新技術產業開發區託管。另有2個場、3個省級開發區。
街道：江浦街道、頂山街道、橋林街道、湯泉街道、星甸街道、永寧街道
託管嘅街道：泰山街道、沿江街道、盤城街道
場：湯泉農場、老山林場
省級開發區：浦口經濟開發區、海峽兩岸科技工業園、珍珠泉旅遊度假區
浦峯

浦峯 ProFone係一間香港嘅護理品牌經銷商，喺香港ProFone浦峯 旗下品牌包括卡倫萬用膏、Med360+口罩、日本Pooky滅菌液、英國NatraCare衛生巾等多過暢銷品牌，總部位於官塘海濱道。
浦島貴大

浦島貴大（1988年5月12號—）係日本足球員，司職後衞，效力秋田藍閃電。
炸彈人系列

《炸彈人系列》（粵音：zaa3 daan2 jan4 hai6 lit6；英文：Bomberman）係一隻用迷宮嘅動作遊戲系列，啲角色主要用炸彈做架生或者武器。
《炸彈人系列》初時由 Hudson Soft 出版，佢畀 Konami 收購合併之後改由 Konami 出。
呢隻遊戲系列被指係 LMS 其中一隻元祖。

玩法
睇埋：迷宮電子遊戲同最後一個企到喺度嘅人
最基本上，炸彈人嘅玩法如下：
對局開始嗰陣，若干位玩家各自企喺戰場上嘅起始位置度；
一位玩家可以放炸彈，最基本嗰隻炸彈係「放咗後若干秒就會爆」；
每位玩家喺「最多可以同時擺低幾多個炸彈」呢點嗰度有個上限；
戰場會有若干嚿硬嘅方塊同埋若干嚿軟嘅方塊，軟嘅方塊可以畀炸彈嘅爆風破壞，而硬嘅方塊就唔可以；
軟嘅方塊被破壞嗰時，有可能會出 power-up，唔同嘅 power-up 效果都唔同，包括
提升「最多可以同時擺低幾多個炸彈」嘅上限；
提升炸彈嘅爆風射程；
提升攞到件 power-up 嘅玩家嘅郁動速度；
令攞到件 power-up 嘅玩家有得踢炸彈... 呀噉。
一位玩家畀炸彈嘅爆風炸到，就會「死」，不過亦都有啲賽制係「每位玩家有若干條命，命冇嗮先算係出局」噉嘅；
如果時限到，就算係打和。
江南Style

《江南Style》係首韓文歌，由南韓歌手朴載相（PSY）主唱，MV入面獨特嘅騎馬舞風靡一時，好多人都模仿佢跳。
江利智惠美

江利智惠美 ，係日本嘅一個女演員。

拍過嘅作品一覽
呢個表唔完整，歡迎加料。
江卓姿

江卓姿，香港親中派政治人，曾經參與2023年香港區議會選舉。
江北

長江以北，部分語境下又叫北方。
江北區 (寧波)，浙江寧波嘅市轄區。
江北區 (重慶)，重慶嘅市轄區。
江北街道，有幾處。

韓國
韓文：강북／江北 Gangbuk
首爾漢江以北嘅地區。
江北區 (首爾)，首爾嘅市轄區。
漆谷洞，大邱琴湖江以北嘅地區，大約相當於舊時漆谷郡漆谷邑地方。

日本
日文：江北，音讀：こうほく（kōhoku），訓讀：えきた（ekita）
江北町，佐賀縣杵島郡一町。
近江國伊香郡、淺井郡、坂田郡三郡合稱。
江南

江南（粵拼：gong1 naam4）泛指長江以南嘅地方，但更多時專指長江下游，江蘇南部同埋浙江，呢處以經濟發達，物產豐富而聞名。
江南原本只係指今日湖南湖北一帶。到咗大唐，設江南道，包括長江以南大片地方，到大清設江南省，指今日江蘇同浙江，即今日嘅含義。
楊楚營

楊楚營（Cindy Yeung，1965年—1986年2月23號），又名楊楚瑩，原名楊翠娟，係香港女歌手，因1987年陽光檸檬茶電視廣告歌喺2017年3月突然做咗網民熱話。

早年
楊楚營家庭環境複雜，有一個細妹，好早就要輟學打工，早喺16歲就已經喺灣仔港灣道海港中心東海鐳射酒廊做駐場歌手。

出道
楊楚營喺1985年參加國際青年香港流行曲創作邀請賽，同李中浩憑《十萬個明天》攞冠軍，但合唱後畀李中浩歌迷杯葛，唔畀兩人繼續搭檔。
後尾楊楚營畀音樂人林慕德發掘同佢簽約，準備幫佢出唱碟。佢亦唱過1986年由葉德嫻主演嘅電影《再見媽咪》主題曲《獨個成長》，隻歌都係林慕德創作。林慕德更諗住將本嚟為杜麗莎創作嘅《去吧！》同埋另一隻歌《媽媽 I Love You》交畀佢唱。

死
楊楚營於1986年2月，突然死，楊楚營個妹楊依琳證實佢係喺跑馬地景光街22號四樓住所開煤氣自殺，根據傳媒報導，1986年2月23號下晝5點左右楊楚營三位男性友人上門探訪，但撳門鐘冇人應，又發覺有濃烈煤氣味由屋內傳出，消防員破門而入後發現楊倒臥大廳，被送往鄧肇堅醫院後證實不治，警方喺現場執到兩張字條，相信係死者嘅遺書，調查後認為死因無可疑。個妹講楊楚營生前試過壓力爆煲哭訴話做歌星好辛苦，因為要學英文、學國語、李中浩嘅歌迷又杯葛佢，壓力大到唔識得點應付。
而《去吧！》喺楊楚營死後一年，即1987年做咗陳慧嫻嘅派台歌；《媽媽 I Love You》就喺1988年交咗畀肥媽主唱。

死後
2017年3月，陽光檸檬茶推出30年前嘅復刻版包裝，令1987年陽光檸檬茶電視廣告歌重新畀人留意，而咁啱傳媒搵咗廣告歌嘅監製林慕德接受訪問，聲稱廣告歌歌手身份係楊楚營，令楊楚營突然做咗網民熱話。楊楚營個妹楊依琳接受《鴻鵠志－影視筆記》Facebook訪問澄清楊楚營唔係孤兒，亦喺Facebook留言話佢家姐無同李中浩拍過拖，只係唱歌伙伴同朋友，李中浩喺家姐生日有帶女朋友到場，另外佢喺蘋果日報留言話好嬲無口德嘅網民虛構家姐死因。
另外前歌手盧昭明喺Facebook聲稱自己先係1987年陽光檸檬茶廣告歌主唱，盧昭明嘅亞視訓練班同學黃秋生相信盧昭明冇必要講大話，陽光檸檬茶電視廣告錄音師朱偉文接受《鴻鵠志－影視筆記》Facebook訪問證實盧昭明係電視廣告主唱，出街只有盧昭明主唱版本，指林慕德指鹿為馬。其後林慕德好肯定咁證實廣告出街版本一定係楊楚營唱；因為要sell幾個人俾廣告客戶，或者盧昭明係唱過其中一個version。
楊樹

楊樹係落葉喬木，落葉前啲葉變黃。同柳屬植物相同，楊屬植物嘅根部有較強嘅侵略性，所以佢唔可以被種植喺房屋同水管附近。
楊榮輝

楊榮輝（Young Wing Fai，1978年—）係香港親中派政治人物兼勞工界人士。目前係香港工聯會副秘書長、工聯會工人俱樂部副主任兼進修中心主任，以前做過工聯會荃灣地區服務處主任。

選舉經歷
喺2021年9月，佢成為選舉委員會勞工界委員。
楊榮

楊榮（1371年—1440年），字勉仁，福建建甌人，係明朝嘅大臣。1402年明成祖繼位後佢入內閣做咗大學士，直到英宗初年過身。佢喺當時同埋楊士奇、楊溥俾啲人稱做「三楊」。
獵殺行動

《獵殺行動》（Assassination Games）係2011年美國電影，由尚格雲頓、史葛阿特金斯主演。
獵狗

獵狗，又叫獵犬，打獵用嘅狗。獵狗有好多種。獵狗曉得聽指示做嘢，曉搵鳥獸，同鳥獸搏鬥，以及擔返獵物。
英文叫hunting dog。
獵犬座

獵犬座（Canes Venatici）係家下八十八西洋星座之一。佢響天球北部，佔天球面積465平方度。地球北半球來講，獵犬座係春天嘅星座，即係春夜會見到。肉眼可以睇到嘅星，約莫30粒到。有一到四等星2粒，即係有3等星1粒、4等星1粒。
獵狐行動

獵狐2014專項行動（簡稱獵狐2014）係由中華人民共和國公安部部署，用監視，恐嚇，脅迫等手段，喺海外執行嘅追捕逃亡到境外（包括香港、澳門）嘅中共貪官嘅行動 。獵狐從字面解做「逮捕狐狸」，將中共貪官比喻做狐狸。新華社報道呢個行動自2014年7月22號起到年底結束，但亦有其他證據表明：去到2015年8月，獵狐行動不單止未完，仲延伸到其他國家；事件引起美國政府關注，而且發表聲明，指中國官員喺美國跨境執法前，必須事先知會美國。

方式
中國政府會搵一啲當地華人做代理人，用監視、恐嚇同脅迫屋企人嘅方式，逼佢哋返中國受審。例如，一個2010年抵達美國居於新澤西州嘅前中國政府人員，就曾經喺自己屋企收到簡體中文字條，威脅佢返國坐十年監，換佢老婆同個女嘅安全。

成效
根據公安部嘅數字，獵狐行動去到2019年上半年追捕咗4900幾名在逃人員，起返170多億元人民幣嘅贓款。

主要涉及國家同埋佢哋嘅反應
中國內地一啲媒體話，美國、加拿大、澳洲係中國貪官隱藏排名前三位嘅國家，並且出現咗中國特色嘅「貪官腐敗子女村」。

。美國
喺2020年10月，美國司法部起訴咗八人，包括七名華人同一名美國私家偵探，懷疑佢哋做咗中國政府嘅非法代理人，參與獵狐行動。美國官員又話，獵狐行動表面上協助北京追捕逃亡到海外嘅涉貪官員，實際上用嚟打壓異己。
獵狼

獵狼（wolf hunting）係指獵人殺狼嘅行為，主要目的係運動競技、獵狼皮、保護牲畜同埋極少數嘅情況下保護人命安全。世界多國都有獵狼嘅傳統。
獵神星

獵神星（Artemis），即係小行星105，係太陽系小行星帶嘅一粒小行星，喺1868年9月16號發現。
獵蘭

建議獵蘭按照原文發音改名做立蘭。 請睇下相關討論同提議緊嘅相關指引。
獵蘭（粵拼：lip6 laan4；瑞典文：Lappland）係原瑞典北方地區，該處住有薩米人。
獵蘭喺17世紀初被瑞典吞併，不過1809年，芬蘭連帶獵蘭東部割咗畀俄國，成立芬蘭大公國，歸俄國管。自始獵蘭分為瑞典獵蘭同芬蘭獵蘭。
無性向

無性向又叫做無性戀（asexuality，又叫做nonsexuality），係指一啲唔擁有性慾望上性取向嘅人，即唔會對男性或女性任一性別表現出性慾，但可能會有情感上嘅浪漫關係。2004年發表嘅研究結果提到無性向者佔人口嘅1%。
無性向者同禁慾者同埋獨身主義者唔同，一般無宗教信仰嘅因素。佢哋唔會對男性同女性嘅任何一方產生性趣，但會因自己嘅性別或日常經歷而對某一性別多出一啲好感。一啲無性向者由於各種各樣嘅原因，如渴望擁有孲𤘅或伴侶嘅需求而同人哋發生性關係，雖然佢哋根本無性慾望。同一般人唔同嘅係，佢哋係進行性行為時並唔會特別感到尷尬或痛苦。
直到最近，無性向開始被更多科學家承認係一種性取向並進行研究，開始有一系列嘅從社會學同心理學角度嘅研究對無性向進行解釋。但仍然有人反對將無性向作為一種性取向。隨住網絡嘅普及，各種無性向社區開始喺互聯網同社交媒體上形成。其中最知名嘅係Asexual Visibility and Education Network（AVEN），喺2001年成立。
2012年8月，加拿大布魯克大學嘅學者發現，無性向者係世界人口中可佔到1%嘅比例，總數大概有7000萬。
無悔無憾

《無悔無憾》（粵拼：mou4 fui3 mou4 ham6）係臺灣歌手王傑嘅第二張個人單曲，發行日期係1992年12月。
無患子目

無患子目（粵拼：mou4 waan6 zi2 muk6；學名：Sapindales）係被子植物門雙子葉植物綱嘅其一目植物，下面有9個科。
無心睡眠

《無心睡眠》係由林敏驄填詞，郭小霖作曲，編曲船山基紀，監製楊喬，張國榮監製同演唱，並喺1987年8月21號發行嘅歌。

簡介
《無心睡眠》係由被譽為香港四大金牌音樂監制之一兼歌手郭小霖寫嘅。隻歌收錄喺張國榮1987年8月21號出嘅《Summer Romance'87》專輯。

爭議
作曲郭小霖被指《無心睡眠》涉嫌抄襲英國ABC樂隊（英文：ABC (band)）嘅《poison arrow（英文：poison arrow）》。
無情

無情（callous and unemotional）係指一個人情緒上有缺憾，唔識感受某啲情緒，或者缺乏同理心。
無患子

無患子（學名：Sapindus saponaria）係無患子科無患子屬嘅植物，古時主要用嚟整清潔劑，又話可以驅邪。
無患子科

無患子科（粵拼：mou4 waan6 zi2 fo1；學名：Sapindaceae）係無患子目下面其中一個科嘅植物，約莫有138屬同1,858個品種。
焦糖

焦糖係種啡色嘅糖，將糖加熱到170°C整成。
焦糖布甸

焦糖布甸（Crème caramel）係種布甸，用雞蛋、牛奶、焦糖同香草整，響法國同西班牙流行，食落有少少似焦糖燉蛋。
焦浩軒

焦浩軒（英文：Sky Chiu，1991年10月17號—）係香港無綫電視男藝員，參加2014年第27期無綫電視藝員訓練班入行，之後主要拍電視劇，代表作包括《鐵馬戰車》嘅杜啟聰。焦浩軒話細個睇獎門人嘅時候就立志要做下一代獎門人，入TVB係佢細個嘅夢想。
焦炭

焦炭（粵拼：ziu1 taan3）係種碳成份高而少雜質嘅燃料，主要由煤加工後產生嘅殘餘物，主要用嚟冶金。
焦油豆屬

焦油豆屬（粵拼：ziu1 jau4 dau2 suk6，學名：Bolusafra ），係豆目豆科蝶形花亞科嘅其中一個屬。
焦爾

焦爾係匈牙利嘅第六大城，人口大約13萬。
焦爾達諾·布魯諾

焦爾達諾·布魯諾（意大利文：Giordano Bruno，1548年1月1號—1600年2月17號）係意大利文藝復興時期嘅天文學家、哲學家，撐哥白尼嘅日心說，1600年畀天主教宗教裁判所話佢係「異端」而處死佢。
布魯諾喺那不勒斯出世，原名叫 Filippo Bruno，但係佢後嚟改名叫 Giordano Bruno。佢十五歲就做咗修士，喺修道院讀到好多古代典籍，受到古埃及赫爾墨斯主義（Hermeticism）影響，相信太陽係地球同行星嘅中心。哥白尼發表《天體運行論》之後，佢大力支持爾個學說，被開除教籍，到處流亡，但仍然繼續同當地啲宗教人士、哲學家辯論。
布魯諾寫咗《論宇宙與世界》（On the Infinite Universe and Worlds）幾本書，以佢嘅宇宙論而聞名，佢嘅理論包括宇宙係無限嘅同埋星星都係遠距離嘅太陽，而且每個星星都有自己嘅行星（外行星）。佢亦提出宇宙可能有好多個世界，而且唔同嘅宗教應該和平共處。
布魯諾唔係一個數學家，佢係用哲學思考去推演。佢唔係一個無神論者，相反，佢認為無限嘅宇宙更加顯示上帝無限嘅創造力。佢一開始係一個天主教多明我會修士，但係佢喺日內瓦嘅時候改信加爾文教。之後，因為佢嘅宇宙論太過大膽，否認幾個天主教核心教義，連支持日心說嘅天文學家都接受唔到，結果喺1600年被羅馬嘅宗教裁判所判處火刑，監生燒死喺羅馬嘅鮮花廣場（Campo de' Fiori）。
焦深

焦深（英文：Depth of Focus），又叫聚焦深度，係用嚟測量圖像平面嘅位置公差同鏡頭嘅關係。喺相機嚟講，焦深表示相機入面菲林位移嘅公差。有啲人會將「焦深」同「景深」（DOF）撈亂，其實景深係鏡頭前面可接受聚焦嘅區域，而焦深係指鏡頭後面嘅區域。
橙縣

橙縣（英文：Orange County），又譯做奧蘭治縣，係美國加利福尼亞州一個縣，係全國人口第六多嘅縣，人口有317萬，縣城係聖塔安娜。
現代飛思

現代飛思（韓文：현대 벨로스터，英文：Hyundai Veloster）係一款由韓國嘅現代汽車公司出產嘅小型跑車。佢亦係現代汽車公司嘅Premium Youth Lab嘅副牌入面，第一款全新嘅車型，以後生仔司機為對象。
呢款車2011年1月10號喺美國嘅底特律汽車展覽會入面亮相，填補現代Tiburon喺2008年停產之後留低嘅空白。佢最先喺2011年3月10號喺韓國開始發售，而美國就係喺2011年底開始發售。
呢款車同其它牌子競爭對手唔同嘅，係有唔對稱嘅車門組合，司機位嗰邊有一隻大門，而乘客座位嗰邊有兩隻門。
「飛思」呢個名喺英文入面，係結合「速度」（velocity）同埋「跑車」（roadster），表現出2+2型跑車嘅運動型特性。
現在不跳舞要幹嘛

《現在不跳舞要幹嘛》（英文：Just Dance）係由葛大為同徐佳瑩填詞，陳星翰同林欣彥編曲，陳星翰監製，徐佳瑩作曲同演唱。呢隻嘅收錄喺《心裏學》專輯入面。
現實政治

現實政治 (英文：Realpolitik) 係一個基於唯物論嘅外交同政治手法，著重現實多過著重跟意識形態、倫理、或者道德嘅規則。套用現實政治嘅出名政治人物包括：馬基雅維利、俾斯麥、基辛格、鄧小平、戴高樂、同埋李光耀等等。

歷史
喺中國古代，孫子世界知名嘅《孫子兵法》被認為係現實政治嘅古典例子。
喺文藝復興時期，最出名嘅現實政治人物係馬基雅維利，其中佢嘅書《君子論》提到嘅政治技巧，好多都係等同依家現實政治嘅手法。
喺19世紀尾嘅普魯士，總理俾斯麥係其中一個作為現實政治嘅刻板例子。喺1866年，喺普魯士打贏咗奧地利帝國之後，俾斯麥做咗一個似乎奇怪嘅決定，唔吞并任何土地。最終，佢因為呢個決定而受到當地嘅人同官嘅尊重，幫咗佢成功達到德意志統一。
到1960年代，新加坡國父李光耀喺啱啱成立國家嘅時候，表明會喺個國家成立一個有效嘅政府，包括實行唯才主義嚟避免貪污。喺外交方面，佢表明新加坡需要喺冷戰維持中立，但係同時亦都需要有足夠嘅軍事能力嚟自衛。
喺1970年代嘅美國，國務卿基辛格對總統尼克遜提出咗用現實政治嘅政策，嚟處理當時中蘇交惡之後嘅中國。尼克遜聼咗之後肯跟呢個概念，而中美之後亦能夠放低佢哋喺意識形態上嘅分歧，開始咗兵乓外交嚟一齊對抗蘇聯。
喺1980年代，巴基斯坦獨裁者哈克（英文：Muhammad Zia-ul-Haq）同美國嘅關係亦表明咗現實政治。當時，蘇聯喺蘇阿戰爭入面，入侵緊喺巴基斯坦隔離嘅阿富汗。當美國總統卡特一開始建議同哈克簽軍事合約嘅時候，哈克拒絕同一個非回教國家建立關係。但係後嚟，當總統列根再一次問嘅時候，哈克見住美國能夠幫到巴基斯坦一馬嚟對抗蘇聯，就改口同意咗。兩個國家最終簽咗值$32億美金嘅軍事協議。
現在完成式

喺語言學上，現在完成式（英文：present perfect）係一種時態同文法體，結合咗現在式同完成式。
現在式

喺語言學上，現在式（粵拼：jin6 zoi6 sik1 | 英文：present tense）係一種時態，將發生緊嘅事置身喺「而家呢刻時間」。例如英文喺構詞上就有過去同非過去之別，啲動詞現在式嘅樣同過去式嘅唔同。
現在進行式

喺語言學上，現在進行式（英文：present continuous）係一種時態同文法體，結合咗現在式同進行式。
現場專輯

現場專輯（英文：Live album）係講緊喺現場錄嘅專輯，通常包含現場實況嘅錄音或混音歌，目的係重現音樂會、演唱會等場景。所以，佢哋可能包括觀眾嘅掌聲同其他噪音，如混合曲等。同錄音室專輯唔同，歌手同樂隊需要一次性同步錄音，冇重嚟同太多後期修補嘅機會。
現場專輯通常直接從舞台音響系統使用多軌錄音（英文：Multitrack_recording）（而唔用咪高峰），並做後期製作，以提高錄音質量。現場唱碟有時都包一啲以前從未發佈嘅錄音室專輯。
現場直播

現場直播（Live broadcast ），簡稱直播（Live）、即場轉播，係指電台、電視台、網站等傳播媒介以現場即時播出節目嘅方式。可以分為電台直播、電視直播、網絡直播等唔同嘅直播方式。
以前現場直播只係電台同電視台節目，近年隨住互聯網同寬頻網絡嘅普及，唔少網上平台，例如：facebook、youtube、instagram等都有現場直播功能，一般人都可以隨時現場直播影片，亦造就唔少KOL。
嚮1984年寶生銀行解款車械劫案香港電視新聞就已經出現戶外現場直播，嗰次直播18個鐘。
現時點

現時點（In's Point），香港商場之一，喺油蔴地彌敦道東側，近窩打老道口。以賣大人玩具為主。此外，上層亦有酒樓。
個場原本係永僑大廈同嘉榮大廈兩邊商場，中僑國貨打通兩邊，想生意好啲，使佢升值，之後轉過幾手。二〇一四年，Kevin Leung做業主，間開晒，逐間賣畀人。
經濟唔好時，好多舖吉咗，月租降到一千二千。終於引來到玩具收藏家睇中，變成商場特色。

交通
近油麻地地鐵站，
巴士停門口有2、3C、3X、6、9、42A、95、203S、238S、238X、N21、N21A、N216。
現場編碼

現場編碼（英文：live coding；臺灣叫即時編碼）係一種音樂同視覺藝術 嘅即興藝術形式。音樂人或者藝術家喺舞台上面即時編程，用寫出嚟嘅程式即時創作一件作品，編程嘅過程就係表演方式。
瑪利兵房

瑪利兵房係香港香港島中環以前一個兵房，即係家下近金鐘嘅中銀大廈同亞太金融中心塊地。以前裏面嘅瑪利樓，即係今日講嘅美利樓，就係呢個兵房嘅軍官宿舍。
瑪利係指佐治瑪利（George Murray）。佢係香港開埠嗰陣，負責全英國軍事工程。成個中環唔少軍事設施就係用佢個名。當然實際上唔係佢搞，而係皇家工兵軍團（Royal Engineers）嘅哥連臣等人搞。

地點
個兵房響花園道同紅棉道之間，依山而建，南高北低，對住維多利亞港。兵就住響南面，軍官住就北面嘅瑪利樓，響皇后大道（家下金鐘道）側邊。
出咗兵房，過咗花園道就係瑪利操場，而過咗皇后大道就係北面兵房（North Barracks），即係後尾威寧頓兵房（Wellington Barracks）。過埋操場，再向家下炮台里走，就係瑪利炮台。過咗威寧頓兵房，之後有瑪利碼頭。

美利樓
軍官宿舍最初叫做Officer's Mess。後尾改名做瑪利樓。英軍搬走之後，做過差餉物業估價處。1980年代中，起中銀大廈之前，成棟樓拆散咗收埋，一收就數15年。到咗2002年，就響赤柱起返。家下係餐廳同香港海事博物館。
瑪利奧

瑪利奧（粵拼：maa5 lei6 ou3；英文：Mario；日文：マリオ），任天堂官方用國語譯名瑪利歐或普通話譯名馬里奧，係任天堂設計師宮本茂設計嘅一個遊戲角色。佢係一個大概廿幾歲，定居喺蘑菇王國嘅水電工。由於多次救出俾Koopa捉走嘅碧姬公主，成為蘑菇王國嘅英雄。相反，華利奧係蘑菇王國嘅衰人。

歷史
1981年，瑪利奧喺任天堂著名作品《大金剛》（Donkey Kong）初次登場。當時佢重係一個好細嘅木匠，冇乜畀人注意。而大家了解到瑪利奧就係喺紅白機嘅作品《超級孖寶兄弟》（Super Mario Bros.）入面。
1985年9月13號係超級孖寶兄弟發售日，畀遊戲界叫做「瑪利奧嘅生日」（但係瑪利奧喺大金剛已經登場），喺正係孖寶兄弟嘅25周年（2010年9月13號），全世界12億瑪利奧擁躉用好多嘅方式慶祝呢日。

譯名
譯名問題係Mario喺華語地區遇到嘅嚴重問題。一開始，有啲盜阪商將佢譯做馬莉、馬肉，之後中國大陸同台灣地區最早譯做「瑪利」，而香港人普遍譯做「瑪利奧」。2010年嘅作品《新超級孖寶兄弟 Wii》嘅推出，台灣同香港任天堂官方譯佢做「瑪利歐」。
瑪利曼中學

瑪利曼中學（英文：Marymount Secondary School）係香港跑馬地一間中學，喺藍塘道123號，初頭由瑪利諾修院搞，1927年創校。直屬小學係瑪利曼小學。
呢篇瑪利曼中學係關於香港教育（包括學校）有關嘅楔位文章。你可以透過編輯或修訂增加佢嘅內容。
瑪利奧與超音鼠喺北京奧運會

瑪利奧與超音鼠喺北京奧運會（英文：Mario & Sonic at the Olympic Games），係由世嘉同埋任天堂合作開發嘅體育遊戲，2007年推出。
瑪利奧與超音鼠喺溫哥華冬奧會

瑪利奧與超音鼠喺溫哥華冬奧會（英文：Mario & Sonic at the Olympic Winter Games），係由世嘉同埋任天堂合作開發嘅體育遊戲，2009年推出。
瑪利曼小學

瑪利曼小學（英文：Marymount Primary School）係香港跑馬地一間小學，喺大坑道336號，初頭由瑪利諾修院搞，1927年創校。直屬中學係瑪利曼中學。
呢篇瑪利曼小學係關於香港教育（包括學校）有關嘅楔位文章。你可以透過編輯或修訂增加佢嘅內容。
狗餅

狗餅（dog biscuit）係一種俾狗食嘅餅。
狗醫生

狗醫生係動物醫生嘅一種，用嚟做動物治療，透過動物（主要係狗）輔助活動同動物輔助治療，為病人同有需要人士帶嚟生理同心理嘅健康療效。

史
香港嘅動物醫生由一班義工組成，以動物治療幫助有需要嘅人士，宣揚愛護、關注、尊重動物、尊重生命嘅信息。

工作
受過訓練嘅動物，主要喺狗隻，會探訪唔同嘅機構，包括醫院、護養院、孤兒院、學校、傷健智障人士中心，提供義務動物治療服務，亦會為單親家庭、獨居長者以及長期病患者提供特別家訪服務。
狗虱灣

狗虱灣（Kau Shat Wan）係香港離島區一海灣，喺大嶼山愉景灣同梅窩之間，1990年代填咗海起政府爆炸品倉庫。
狗頭人

狗頭人（英文：Cynocephaly）係歐洲傳說中住喺印度同埋非洲嘅狗首人身種族。西元前四世紀末，古希臘歷史學家克特西亞斯喺《印度史》（Indica）入面介紹咗狗頭人，佢哋頸以下係人類，頭部係狗仲有條毛鬙鬙嘅長尾。狗頭人嘅文明水準唔高，以狩獵維生，鐘意肉類、牛奶、水果等等嘅食物。

《印度史》記載嘅狗頭人
狗頭人平時住喺洞穴入面，會用狗一樣嘅姿勢性交。對佢哋嚟講，用其他姿勢交配係一種恥辱。佢哋嘅壽命好長，大概有一百七十歲，亦都有部分人可以有二百歲命。狗頭人嘅社會通常係用以物易物嚟交易，佢哋會將儲落嚟乾燥生果或者琥珀畀印度國王，然後用嚟換小麥、衣服、狩獵用嘅弓箭同長槍。另一方面，印度國王每五年會送三十萬把弓、三十萬枝標槍、十二萬面盾牌、五萬把劍畀狗頭人嘅部落。因為佢哋正義感強、體能強勁，所以國王就定期送武器畀佢哋，將狗頭人部落納入自己嘅軍隊。

真實嘅狗頭人
事實上，狗頭人嘅真身有可能只係狒狒。當時嘅古代旅遊者將狒狒誤當成人類部落，再經過多次嘅傳播、誤解先至演變成狗頭人嘅傳說。
狙擊之神系列

《狙擊之神》（英文：Sniper Elite）係由Rebellion Developments開發嘅一隻潛行射擊遊戲系列。玩家扮演身為狙擊手嘅主角。
狙擊手

兩名著徂吉利服嘅法國外籍軍團狙擊手，配備嘅分別係PGM Hécate II狙擊步槍同FR-F2狙擊步槍。
狙擊手（英文：Sniper）指專職於隱匿行蹤，同埋能夠於一定距離（遠距離）作出精確射擊嘅射擊手，早見於軍人同警察之中，後發展出射擊比賽，同野戰遊戲。

「渣Sniper」
「渣Sniper」，粵語字意指一個人抓住一個狙擊手，但粵語地區野戰玩家口中「渣Sniper」一詞，指去做狙擊手或手持狙擊槍。同中國大陸網民自創網絡用語一樣，香港由uwants一類網絡文化影響下，MK文化同潮流用語已侵佔香港基層社會一個重要位置。

馬匹
香港有過一隻賽馬名叫狙擊手。
狙擊步槍

狙擊步槍，又叫做狙擊槍，係指射程同精度都勁過一般步槍，可以喺好遠距離之外殺傷敵人嘅精密型武器。為咗降低光線對肉眼嘅干擾、增加射擊精準度、狙擊步槍全部配有瞄準鏡。狙擊步槍嘅彈藥，採用中央式底火彈藥，用來滿足對彈藥燃燒效率同彈頭威力嘅要求。
狙擊步槍嘅使用目的，主要係擊斃敵方重要人員（包括指揮官、駕駛員、操作員、通訊員等等），以阻慢或者腰斬敵方行動、大幅降低敵方戰鬥力，或者擊斃敵方狙擊手，以提升部隊士氣、加強區域安全。根據使用環境嘅唔同，狙擊步槍大致分為軍用同警用狙擊步槍兩種。
盲鰻

盲鰻係一類海洋脊椎動物，喺食物鏈上面屬於食腐動物，生物分類上屬係盲鰻科（Myxinidae），本身亦係無頜總綱下嘅盲鰻綱（Myxini）盲鰻目（Myxiniformes）唯一嘅科。
盲鰽

尖吻鱸（學名Lates calcarifer）又叫盲鰽，係輻鰭魚綱鱸形目尖嘴鱸科尖吻鱸屬嘅魚，分布印度西太平洋區，包括波斯灣、印度、斯里蘭卡、緬甸、印度尼西亞、日本、菲律賓、澳洲北部、臺灣、中國南海海域。
尖吻鱸身體長，頭尖，頭背側、眼睛上面有明顯凹槽。下頷突出。腹部灰白。
盲點

盲點係視網膜上面視覺神經聚埋嘅一點，嗰度冇感光細胞，所以落喺嗰點嘅光唔會產生神經訊號（image signal），令腦入面形成唔到影像。
盲腸炎

盲腸炎係盲腸後面嗰截闌尾發炎，如果醫唔切，好容易引起併發症而死。醫盲腸炎方法多數都係做手術割咗佢。
盲蛛目

盲蛛目（學名：Opiliones），係蜘蛛綱嘅一個分支，總共有超過6,650個品種，除咗南極洲之外嘅各個地方都有。
直

對一啲講嘢直接，唔會包裝、婉轉，有嗰句講嗰句嘅人嘅形容詞。
直刃族

直刃族(Straight edge，又譯做正派龐克)係80年代美國東岸興起嘅一種後生仔文化，佢哋有 Punk 嘅態度同打扮，但係堅持唔飲酒、唔食煙、唔啪丸。其中又有一部份係素食主義者。標誌係英文字母 X 。

X
Straight edge嘅標誌係英文字母 X ，佢哋會喺對手嘅手背上寫或者紋一個 X 字，代表佢哋唔會買酒飲。除咗寫或者紋喺手背，亦會印喺 T-shirt或者寫喺其他總之身體上會見到人嘅地方。有時亦會寫成sXe，即係Straight edge宿寫中間再加個 X。

起源
1981年華盛頓一隊 hardcore樂隊Minor threat所發表嘅一首歌，觸發Punk 文化入面一場Straight edge運動，Straight edge同時亦係Minor threat一隻大碟名稱。結果呢場Straight edge運動，喺波士頓同美國東岸興起，佢基於一個簡單理念：「你可以話事，唔需要畀其他嘢控制」，呢樣嘢由Minor threat樂隊主音 Ian MacKaye最先提出，之後仲好快就傳到去歐洲，發展出其他理念例如：「我唔飲酒煲煙、唔揩草啪丸，因為我有更好嘅事要做。我唔沈溺任何改變心智嘅藥，都一樣可以好過你，我就係Straight edge。」

演變
Straight edge喺華盛頓開始興起，慢慢多人識，不過對於Punk友嚟講吸引力唔大，所以Straight edge最初只係一啲地區運動，未全國化。而好多Straight edge嘅樂隊出咗名之後，都唔再玩hardcore而轉玩其他比較賺錢嘅音樂，又有一啲喺出名之後開始隊啤揩草啪丸，同原本Straight edge諗法已經變晒，所以到咗後期，諗Straight edge出嚟嘅Minor threat樂隊主音 Ian MacKaye雖然仍然堅持無變到，但佢自己都唔再認自己係Straight edge。之後開始Straight edge嘅人唔係一味只識批評其他 Punk友，就係抄返以前啲人嘅音樂同衣著，反吸煙反吸毒，無啦啦又反埋同性戀。

第二波
80年代中，Straight edge樂隊Youth of Today算係嗰陣Straight edge樂隊之中最紅，主音Ray Cappo突然間走咗去信奎師那(krishna)，加入咗國際奎師那知覺協會，一個印度嘅宗教組織。喺Ray Cappo影響下，令Straight edge喺本質上有好大改變，好多Straight edge友都開始一齊信奎師那，令成個運動開始宗教化，又因為宗教影響，除咗原本唔飲酒、唔食煙、唔啪丸，又加入唔食肉，變成素食主義，後來又加入嚴禁不當性行為。

90年代中
90年代中又有幾隊Straight edge樂隊將Straight edge理念改變。有隊叫Earth Crisis嘅重金屬樂隊，宣揚動物權益同地球優先觀念，但佢哋行為太怪雞所以畀人笑多，但佢哋亦反映呢個時期Straight edge運動嘅發展方向，除咗原本嘅無煙無酒無藥同素食主義，又加咗動物權益、環保、無政府主義，代表樂隊仲有Vegan Reich、Raid。
但同時又發展出性別歧視、同性戀恐懼(反同性戀行為)、集權主義呢啲極端行為出嚟。
益力多

喺新加坡有果味益力多賣。
益力多（Yakult；日文ヤクルト，讀Yakuruto）係一隻日本商品牌子，裏面有益生菌 Lactobacillus casei Shirota，話每日都飲可以有益健康同殺菌。不過香港消費者委員會指，益力多含有好多糖，飲一支等於食咗三粒方糖。
益喝

益喝（英文egg hot）係酒水一種，係啤酒加熱再加蛋而成。
益子義浩

益子義浩（1987年7月12號—）係日本足球員，司職中場，效力盛岡仙鶴。
盈采華庭

盈采華庭係香港服務式住宅大樓，喺九龍紅磡寶其利街123號，2001年起好，30層樓高，發展商係裕泰興。2004年曾經有計劃改做賓館用，但最後唔成事。
益山司

益山司（1990年1月25號—）係日本足球員，司職中場，效力過千葉JEF聯，大分三神，松本山雅，及FC岐阜。
氧嘅同位素

氧有17個同位素，其中3個係穩定嘅。

圖表
備註：有#號嘅數據代表冇經過實驗嘅證明，只係理論推測，而用咗括號括係代表數據唔確定。
氧氣

氧氣（英文Oxygen gas或Dioxygen，分子式O2）係氧元素最常見嘅單質形態，喺標準狀況下係冇色冇味道嘅氣體。

名稱由嚟
氧氣（Oxygen）希臘文嘅意思係「酸素」，呢個名係法國化學家拉瓦錫起嘅，原因係拉瓦錫錯誤噉認為，冚嘭唥酸都有呢挺新氣體。而家日語入邊氧氣嘅名稱仲係係「酸素分子」。而台灣閩南語受到台灣日治時期嘅影響，亦用「酸素」嘅日語發音稱呼氧氣。
氧氣嘅中文名稱裹係徐壽命名嘅。佢認為人嘅生存離唔開氧氣，所以就命名為「養氣」即「養氣之質」，後嚟為咗統一就用「氧」代替咗「養」字，便叫呢啲「氧氣」。

分佈
地球空氣入便大概含有體積為20.947%嘅以單質形式存在嘅氧氣。

大氣層氧氣嘅歷史
地球嘅大氣層形成初期係唔含氧氣嘅。
原始大氣係還原性嘅，充滿咗甲烷、氨呢啲氣體。
大氣層氧氣嘅出現源於兩挺作用。
一個係非生物參同嘅水嘅光解，一個係生物參同嘅光合作用。
生物嘅光合作用對大氣層嘅影響大型。佢造成咗大氣層由仲原氛圍向氧化氛圍嘅轉變。令到水光解產生嘅氫氣能重新被氧化為水返到地球而唔至於擴散到外層空間去，嚟防止咗地球上嘅水嘅流失。同時光合作用亦加速咗大氣層氧氣嘅積累，深刻地改變咗地球上物種嘅代謝方式同形態。大氣層含氧量喺石炭紀嘅時候一度上升到35%。氧氣含量嘅增加造成咗依賴於滲透方式輸氧嘅昆蟲喺形態上嘅巨型化。喺石炭紀曾出現過翼展達一米嘅巨塘尾。

製備
實驗室細規模製氧一般會加熱氯酸鉀同催化劑二氧化錳嘅混合物，生成氧氣同氯化鉀；亦或直接加熱高錳酸鉀嚟製備。亦有人用過氧化氫稀溶液加二氧化錳嘅方法，制得氧氣同水。 工業上就普遍利用氮氣、氧氣沸點嘅唔同，用低溫分餾嘅方法大量製備氧氣。順便講一句，工業氧氣都用藍色鋼樽裝(美國用嘅係橙色)。

單線態氧同三線態氧
普通氧氣含有兩個未配對嘅電子，等同於一個雙遊離基。兩個未配對電子嘅自旋狀態相同，自旋量子數之同S = 1，2S + 1 = 3，因而基態嘅氧分子自旋多重性為3，嗌做三線態氧。
喺受激發下，氧氣分子嘅兩個未配對電子發生配對，自旋量子數嘅代數同 S = 0，2S + 1 = 1，嗌做單線態氧。
空氣入便嘅氧氣絕多數為三線態氧。紫外線嘅照射及一啲有機分子對氧氣嘅能量傳遞係形成單線態氧嘅主要原因。單線態氧嘅氧化能力高過三線態氧。
單線態氧嘅分子類似烯烴分子，因而可以同雙烯發生狄爾斯-阿爾德反應。
氨基酸

氨基酸（粵拼：on1 gei1 syun1；英文：Amino acid）係構成蛋白質嘅基本單位，生物體中總共有二十種噉多。氨基酸按照極性分成極性同非極性，而極性氨基酸又分成帶電同唔帶電兩種。極性氨基酸係親水嘅，而非極性氨基酸係疏水嘅。氨基酸係由胺基、羥基、羧基以及一個特別支鏈組成嘅重要生物分子。組成氨基酸嘅最基本元素係碳、氫、氧同氮。氨基酸嘅分類可以通過極性、酸鹼度同支鏈類​​型（比如含有芳香環、羥基、硫等）嚟分類。氨基酸以蛋白質嘅形式存在，構成人體肌肉，細胞同其他組織除水之外嘅第二大成份。喺蛋白質之外，氨基酸亦參與神經傳遞素同生物合成等嘅關鍵過程。

歷史
歷史上第一種氨基酸係喺十九世紀初畀人發現嘅。1806年，法國化學家沃克蘭 (Louis-Nicolas Vauquelin) 同 Pierre Jean Robiquet 喺露筍入邊分離咗一種化合物，之後將佢叫做天冬酰胺，即係第一種畀人發現嘅氨基酸。胱氨酸喺1810年畀人發現，而佢嘅異構體半胱氨酸就直到1884年先畀人發現。甘氨酸同亮氨酸係1820年發現嘅。英文用amino acid表示氨基酸係從1898年開始。1902年，有人發現蛋白質經酵素消化或者酸水解之後會產生氨基酸。Emil Fischer 同 Franz Hofmeister 提出蛋白質係一個氨基酸嘅胺基同另一個氨基酸嘅羧基結合組成嘅線結構，佢哋叫呢種結構做肽。

基本結構
賴氨酸 
支鏈嘅碳原子加咗編碼
氨基酸嘅分子結構含有胺基（―NH2 ）同羧基（―COOH），兼且氨基同羧基都直接連接喺一個-CH-結構上嘅有機化合物。通式係H2NCHRCOOH。根據胺基連接喺羧酸碳原子嘅位置，可分成α、β、γ、δ……氨基酸（C……C―C―C―C―COOH）。
蛋白質經水解後，會產生20幾種α-胺基酸，好似甘氨酸（Glycine）、丙氨酸（Alanine）、纈氨酸（Valine）、亮氨酸（Leucine）、異亮氨酸（Isoleucine）、苯丙氨酸（Phenylalanine）、色氨酸（Tryptophan）、酪氨酸（Tyrosine）、天冬氨酸（Aspartic acid）、組氨酸（Histidine）、天冬酰胺（Asparagine）、穀氨酸（Glutamic acid）、賴氨酸（Lysine）、穀氨酰胺（Glutamine）、甲硫氨酸（Methionine）、精氨酸（Arginine）、絲氨酸（Serine）、蘇氨酸（Threonine）、半胱氨酸（Cysteine）、脯氨酸（Proline）等。
氪

氪（粵拼：hak1，英文Krypton）係元素一種，符號Kr，原子序號36，原子重量83.7982。佢密度0.003733，溶點115.93，沸點119.93，熱容量有0.248，電負度有3。氪冇色，係惰性氣體，將佢放電嗰陣呈橙紅色。
已知嘅氪嘅同位素共有25種，包括氪72至氪95、氪97。
氪正如其他惰性氣體一樣，唔易同其他物質產生化學作用，但已知有二氟化氪（KrF2）。
以前係用存放響巴黎嘅鉑銥合金棒來定義公尺，但而家係用氪燈發出嘅光來定義。依據目前嘅定義，光響真空中精確為每秒299,792,458公尺。
維基同享有多媒體嘅嘢：
氪（類）
氪嘅同位素

氪有40個同位素，其中有5個係穩定嘅，包括80Kr、82Kr、83Kr、84Kr、86Kr，除咗穩定嘅之外，半衰期最長嘅係78Kr，佢嘅半衰期有1.1×1020年，重有係81Kr，有2.29×105年，其餘嘅同位素半衰期都喺10年以下。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
氧氣罩

氧氣罩（Oxygen mask）又叫氧氣面罩，係個提供氧氣畀人吸嘅裝置，一邊連住氧氣罐，另一邊係個透明膠罩，冚住口鼻或者成塊面。
氨基糖苷類抗生素

氨基糖苷類抗生素係一類有氨基糖同氨基環醇結構嘅抗生素，主要用嚟對付革蘭氏陰性菌，喺1960年代到1970年代廣泛用，但係因為對耳同腎有毒性，所以逐漸少用。
氨水

氨水係氨溶響水之後液體。氨水又叫氫氧化氨，不過呢種化合物係唔存在嘅，因為根本分唔到出來。氨水係弱鹼。酸鹼值係11.63。
盛勁為

盛勁為（英文：Shing King Wai Keith，1990年2月26號—）係香港飛機師同男藝人。2020年所屬公司國泰港龍航空結業，之後參加無綫電視舉辦嘅《衝上雲霄大選》節目，攞到亞軍。隨後喺2021年加入無綫電視，2024年離開。

感情生活
2024年1月，盛勁為同麥明詩結婚。
盛女愛作戰

《盛女愛作戰》係香港無綫電視拍攝製作嘅真人實境騷節目，亦係編審／編導岑應嘅真人騷節目系列之一，全節目共10集，由蘇玉華負責旁白，2012年播出。節目以探討香港單身女性、「港女」現象同埋男女關係作主題，「中女」、「剩女」等30歲以上香港未婚女性數字不斷上升嘅社會現象。

『導師』郭政彤被揭荒唐生活同歷史
節目入面嘅導師之一郭政彤，喺節目播出期間，曾經被揭過去嘅荒唐生活，然後佢回應嘅時候，又聲稱有50個親密女友，曾經同時「腳踏五船」，引起社會唔少迴響。另外，佢喺節目入面提出嘅「45度角」理論亦被其他心理專家指出毫無科學依據。之後，佢又被揭發早兩年參加無綫節目《十分試愛》入面，以「怕醜仔」自居，從事辦公室行政工作，報稱拍拖兩次就俾人飛兩次，之後反而變身兩性專家，說法前後唔一樣，令網友質疑。
盛岡

盛岡係日本岩手縣縣治，亦係個中核市，人口30萬。
維基同享有多媒體嘅嘢：Morioka, Iwate
喺開放街圖（Open Street Map）嘅盛岡地圖。
盛品儒

盛品儒（James Shing，1976年12月26號—）係中國生意人，上海出世，祖籍江蘇武進，係買辦盛宣懷嘅後人。佢2010年到2012年曾經係香港亞洲電視管理層，堂阿哥係當時大股東王征。
盛品儒感情生活多姿多采，曾經同多個女星傳緋聞，好似呂晶晶、陳霽平、郭奕芯等，到2014年11月同澳門名媛蔡一鳳結婚。
盛品儒亦有一個非常響朵嘅金句，就係「眾所鳩知」。
盛夏光年

《盛夏光年》（英文：Eternal Summer）係2006年臺灣電影，由陳正道執導，張孝全、張睿家、楊淇主演。
盛岡站

盛岡站（日文：盛岡駅〔盛岡驛〕／もりおかえき Morioka eki */?）係東日本旅客鐵道（JR東日本）嘅其中一個鐵路車站。
盛岡站係日本楔位文，重未完成，麻煩你幫手補充內容。
盛夏友晴天

《盛夏友晴天》（粵拼：sing6 haa6 jau5 cing4 tin1，Luca）係套2021年上畫嘅美國動畫片，由彼思動畫製作室整成。
盛世直臣坊

盛世直臣坊係爲紀念明朝名臣海瑞起嘅牌坊，初頭喺廣州城內。
盛世直臣坊原先喺而家越秀區倉邊路。清同治四年（1865年），盛世直臣坊移咗去忠賢街（而家解放中路）。民國三十六年（1947年）9月尾，廣州市政府搬牌坊去漢民公園正門（而家中山四路側根）復建。
1963年3月1號，廣州市人民委員會公佈首批市文保單位，盛世直臣坊編號「17」，1966年8月20號撤銷。文革「破四舊」時，拆咗呢個坊去。1983年8月13號，市政府重核定公佈名單，盛世直臣坊等四文物除名。
盛中國

盛中國（粵拼：sing3 zung1 gwok3；簡化字：盛中国；1941年—2018年9月7號）係中國大陸嘅小提琴家兼國家級樂器演奏員，重慶人，祖籍江西臨川（今日嘅撫州臨川區），喺中國大陸樂壇有「第一名家」嘅稱呼。佢曾經喺1964年做過中共中央樂團嘅獨奏演員，1980年出訪到澳洲期間，同悉尼等四個城市嘅交響樂團做過合作，演奏咗柴可夫斯基啲作品同《梁祝》等小提琴樂而出名，重俾澳洲廣播公司錄入咗「世界最偉大嘅藝術家」之一。
盛中國喺2018年9月7號因心臟病發死咗，終年77歲。
石櫃洋祐

石櫃洋祐（1983年7月23號—）係日本足球員，司職後衞，效力京都不死鳥。
石毛佐和

石毛佐和 ，係日本嘅一個女藝人同埋配音員。
石橋美佳

石橋美佳 ，係日本嘅一個女藝人同埋配音員。
石橋靜河

石橋靜河（1994年7月8號—）係日本一個女演員。

拍過嘅作品一覽
呢個表唔完整，歡迎加料。
石櫟

石櫟（粵拼：sek6 lik1；學名：Lithocarpus glaber）係殼斗科石櫟屬嘅常綠喬木，喺秦嶺以南除海南外嘅省份同日本南邊都可以搵到。

用途
佢嘅梗可以做建築、家具、車、船、農具同木炭。
石毛秀樹

石毛秀樹（1994年9月21號—）係日本足球員，司職中場，效力岡山綠雉。
石欖洲營地

石欖洲營地，香港營地之一，專畀露營，就近石欖洲，東灣尾同蘿箕灣之間，石門山對落，地處偏僻，鳳凰徑過，英文叫Shek Lam Chau Campsite。屬南大嶼郊野公園，行政上歸離島區。營地屬小型，有營位少過二十。水源取自溪澗，季節性水源。歸漁農自然護理署管。
營無車路到，至近石壁水塘道行落東灣，再行山經鳳凰徑第九段入。
營飲食用得燒烤爐、櫈。着用得晾衫架。有污水穴。廁所有，不過旱廁。
石橋紀子

石橋紀子係日本足球員，曾經喺1989～1991年間為日本女子足球代表隊出場3次，入咗1球。
石毛翔彌

石毛翔彌 ，係日本嘅一個男配音員。

配音作品一覽
呢個表唔完整，歡迎加料。